কেন ব্লগিং করছি? অথবা কেন ব্লগার হিসেবে নিবন্ধিত হলাম? আমার মতে, একজন ব্লগার প্রথমে একজন সচেতন পাঠক, দ্বিতীয়ত: লেখক। তবে পাঠকের লেখক হয়ে ওঠায় থাকে ঐকান্তিক প্রচেষ্টা। যেহেতু ব্লগারের লেখার পেছনে অর্থনেতিক কর্মকাণ্ড অনুপস্থিত, ফলে অর্জিত জ্ঞানের নির্যাসটুকু তার প্রেরণা। লেখকের করোটিজাত চিন্তা-চেতনা ভাষা বন্দী হয়ে হাজার মানুষের সামনে সমালোচনার জন্য উপস্থাপিত হওয়া এবং যোগ্যতার মাপকাঠিতে তা উৎরে যাওয়া— একজন ব্লগারের সার্থকতা।